Providus

PROVIDUS (pilns nosaukums Sabiedriskās politikas centrs PROVIDUS) ir nevalstiska, bezpartejiska un bezpeļņas domnīca, juridiski — biedrība, kuru dibināja Sorosa Fonds — Latvija, Rīgā 2002. gadā. PROVIDUS ir sabiedriskā labuma organizācijas statuss. PROVIDUS misija ir gudra, zināšanās balstīta politika. Providus darba iedvesmas avots ir atvērtās sabiedrības vērtības.

 Vēsture un struktūra 
Providus tika dibināts 2002. gadā. Organizācija sastāv no valdes, padomes un providus biedriem. 
Sākotnējie dibinātaji ir "Sorosa Fonds—Latvija", tagad — Fonds atvērtai sabiedrībai DOTS, Indra Dedze, Vita Anda Tērauda, Nellija Ločmele, Didzis Poreiters, Agnese Frīdenberga. 
Starp organizācijas biedriem ir personas, kas atbalsta PROVIDUS mērķus un vēlas sekmēt to sasniegšanu, to starpā ir dalībnieki ieskaitot augstāk minētos dibinātājus, Lolita Čigāne, Ilze Dzenovska, Valts Kalniņš, Andrejs Judins, Linda Austere, Iveta Kažoka, Dace Akule, Marija Golubeva, Marta Herca, Linda Curika, Gatis Litvins, Agnese Lāce, Rasmuss Filips Geks, Līga Stafecka, Linda Jākobsone , Marta Rikša, Olafs Grigus. 
Providus padomes sastāvs ir fiskālās disciplīnas padomes locekle Inna Šteinbuka, PROVIDUS pētniece Agnese Lāce, zvērināts advokāts un FORT advokātu biroja partneris Sandis Bērtaitis un valsts pārvaldes attīstības konsultants Ivo Rollis.
Pašreizējā Providus direktore ir Iveta Kažoka, iepriekš — Krista Baumane, Dace Akule, Vita Anda Tērauda.

 Darbība 
PROVIDUS palīdz Latvijas politikā pieņemt labākus lēmumus, kalpo par sanitāru sliktiem lēmumiem un veicina sabiedrības līdzdalību dažādās formās.

2017.—2022. gadā PROVIDUS pievērš īpašu uzmanību migrācijas jautājumiem, politisko partiju un pārvaldes stiprināšanai, cīņai pret korupciju, kā arī populisma draudiem, kas met ēnu pār atvērtās sabiedrības uzplaukumu. Ar PROVIDUS paveikto no 2013. līdz 2021. gadam, iespējams iepazīties biedrības mājaslapā — http://providus.lv/par_mums 

PROVIDUS galvenās darba metodes ir pētniecība, rīcībpolitikas un tiesību aktu analīze, rekomendāciju un atzinumu sniegšana, politikas īstenošanas novērošana (monitorings), politikas priekšlikumu izstrāde, kā arī diskusiju un izglītojošu pasākumu rīkošana.

PROVIDUS komandā ir 7 pastāvīgie darbinieki, kā arī 5 asociētie pētnieki. PROVIDUS padomi veido četri cilvēki.

Biedrības direktore ir Iveta Kažoka.

 Projekti 
PROVIDUS pētnieki īsteno daudzveidīgus nacionāla un starptautiska līmeņa projektus, sadarbojoties ar organizācijām Latvijā un ārpus tās. Par aktuālajiem un arī pabeigtajiem projektiem un informāciju par tiem, iespējams uzzināt PROVIDUS mājaslapā .

2019. gadā PROVIDUS īstenoja un/vai turpināja īstenot sekojošus projektus:

 Gatavojoties EP vēlēšanām (Preparing for the EP election Takeoff), kā pamatmērķis ir nodrošināt, ka EP vēlēšanu kampaņas dalībnieki iegūst padziļinātas zināšanas par Eiropas Savienību, kā arī ka Latvijas partiju piedāvājums EP vēlēšanām šķiet nozīmīgs Latvijas vēlētājiem, tai skaitā tādām vēlētāju grupām, kuras parasti EP vēlēšanās nepiedalās.
 Meaningful feedback for courts, kā mērķis ir radīt jēgpilnu un noderīgu tiesas novērtējuma anketu (novērtējot tiesneša darbu, tiesas darbinieku atsaucību, tiesas kā iestādes pieejamību) un veikt pilottestēšanu.
 Līdzdalība valsts politikas veidošanas un uzraudzības procesos 2019, kā galvenie mērķi ir galvenie mērķi: 1) Sekmēt kvalitatīvas un pierādījumos balstītas politikas ieviešanu Latvijā un Eiropas Savienībā PROVIDUS darbības jomās — migrācijas jautājumi, politisko partiju un pārvaldes stiprināšana, cīņa ar korupciju kā arī drošs un kvalitatīvs būvniecības process; 2) Nodrošināt sabiedrības interešu aizstāvību visos politikas veidošanas ciklos PROVIDUS darbības jomās, tai skaitā informējot un izglītojot sabiedrību par aktuālajiem jautājumiem migrācijas, politisko partiju, pretkorupcijas, kā arī drošas un kvalitatīvas būvniecības jomās; 3) Informēt sabiedrību gan Latvijā, gan citās Eiropas valstīs par sabiedriskās līdzdalības jēgu un iespējām.
 Iesaistošas pašvaldības: sabiedrības līdzdalības labākās prakses meklējot (Engaging municipalities: introducing best practices of civic involvement in decision—making), kā mērķis ir  izplatīt pilsoniskās līdzdalības labos piemērus un veicināt/uzsākt sabiedrības līdzlemtu budžetēšanu Latvijas pašvaldībās. Projekta rezultāti tika prezentēti konferencē, “Sabiedrības iesaiste pašvaldībās: tendences un inovācijas Latvijā un Eiropā”.
 Tematiskās apmācības NVO līderiem (Thematical workshops for NGO leaders), kā mērķis ir izveidot apmācību programmu NVO sektora līderiem, kas ļaus viņiem pilnveidot sava darba efektivitāti un profesionalitāti.
 Starptautiskās aizsardzības saņēmēju integrācijas izvērtēšana un uzlabošana, kā mērķis ir izveidot integrācijas izvērtēšanas sistēmu, ko lietot bēgļu un starptautiskās aizsardzības saņēmēju integrācijas politikas un prakšu uzlabošanai nacionālajā līmenī projekta dalībvalstīs.
 Ceļā uz savienību pilsoņiem — 2CU, kā mērķis ir uzlabot zināšanas un veicināt diskusijas par pilsoņu lomu Eiropas integrācijas projektā.

 Finansējuma avoti 
PROVIDUS projektu finansētāji ir Eiropas Komisija, Atvērtās sabiedrības fonds Eiropā, Frīdriha Eberta fonds, Konrāda Adenauera fonds, Sabiedrības integrācijas fonds, Teterevu fonds u.c.

 Publikācijas 
+GadsNosaukums2020Sieviešu pārstāvniecība IKT sektorā Latvijā: sabiedrības priekšstati un darba vides gatavība panākt dzimumu līdzsvaru2020HOW CAN EUROPEAN AFFAIRS COMMITTEES BE STRENGTHENED? 2019Iedzīvotāju iesaistes piemēri Latvijas pašvaldībās2019Bēgļu integrācija Eiropā: salīdzinoša analīze par situāciju 14 ES valstīs, arī Latvijā2019POLITICAL IDEOLOGIES AND THE EU IN LATVIA’S REPRESENTATIVE DEMOCRACY20192019. gada Eiropas Parlamenta vēlēšanu Latvijas politisko partiju programmu analīze2019Apkopojums "Vai pēdējos gados pieņemtās būvniecības tiesiskā regulējuma izmaiņas nodrošinās drošu un kvalitatīvu būvniecību?"2019Promoting Social Considerations into Public Procurement Procedures for Social Economy Enterprises Mapping the ecosystem in which social economy enterprises operate, including access to public procurement contracts, in Latvia2019Informatīvs pārskats par tiesu nolēmumu anonimizēšanu2019Vadlīnijas par iecietības un savstarpējās cieņas principu iekļaušanu integrācijas atbalsta aktivitātēs2019Svarīgākie secinājumi par sarunām par Eiropu Latvijas reģionos2019Protecting Election Integrity in the Age of Social Media: Best Practices2019Pārskats: Partiju šķirotava — vērtību maiņas pazīmes Latvijas sabiedrībā2018Pārskats: Kas ietekmēja vēlētāju izvēles 2018. gada 6. oktobra vēlēšanās?

 PROVIDUS direktores 
+GadsVārds, uzvārds2018 — pašreizIveta Kažoka2016 — 2018Krista Baumane2013 — 2016Dace Akule2002 — 2013Vita Tērauda

 Atsauces 

 Ārējās saites 
 Providus mājaslapa
 Providus Twitter profils
 Providus Facebook lapa
 Providus YouTube kanāls

P